Rettens dom (Syvende Afdeling) af 26. oktober 2016 – Jaber mod Rådet
(Sag T-154/15)
»Fælles udenrigs- og sikkerhedspolitik – restriktive foranstaltninger over for Syrien – indefrysning af midler – annullation af tidligere retsakter ved en dom afsagt af Retten – nye retsakter, hvorved sagsøgerens navn er blevet opført på listerne – annullationssøgsmål – procesreglementets artikel 76, litra d) – stævningens indhold – formaliteten – begrundelsespligt – bevisbyrde – ejendomsret – frihed til at oprette og drive egen virksomhed«
1.                     Retslig procedure – behandling af sager ved Retten – beskyttelse af parterne mod upassende anvendelse af retsakter – rækkevidde (Rettens procesreglement, art. 89) (jf. præmis 33-36)
2.                     Retslig procedure – stævning – formkrav – fastlæggelse af søgsmålets genstand – kort fremstilling af søgsmålsgrundene – generel henvisning til andre skriftlige indlæg, der er vedlagt som bilag til stævningen – formaliteten – betingelser [Rettens procesreglement, art. 76, stk. 1, litra d)] (jf. præmis 52 og 77)
3.                     Institutionernes retsakter – begrundelse – forpligtelse – rækkevidde – restriktive foranstaltninger over for Syrien – indefrysning af midler, der tilhører personer, enheder eller organer med tilknytning til det syriske regime – afgørelse truffet under omstændigheder, som er den pågældende bekendt, og som gør det muligt for vedkommende at forstå, hvilke konsekvenser den trufne foranstaltning har for denne – kortfattet begrundelse tilladt (art. 296 TEUF; Rådets beslutning 2013/255/FUSP og 2015/117/FUSP; Rådets forordning nr. 36/2012 og nr. 2015/108) (jf. præmis 57-63, 67 og 68)
4.                     Annullationssøgsmål – anbringender – tilsidesættelse af væsentlige formforskrifter – begrundelsespligt – anbringende forskelligt fra anbringendet vedrørende retsaktens materielle lovlighed (art. 263 TEUF og 296 TEUF) (jf. præmis 70)
5.                     Den Europæiske Union – domstolskontrol af lovligheden af institutionernes retsakter – restriktive foranstaltninger over for Syrien – omfanget af kontrollen – bevis for grundlaget for foranstaltningen – den kompetente EU-myndigheds forpligtelse til i tilfælde af anfægtelse at godtgøre, at den begrundelse, der foreholdes de berørte personer eller enheder, er velbegrundet (Den Europæiske Unions charter om grundlæggende rettigheder, art. 47; Rådets beslutning 2013/255/FUSP og 2015/117/FUSP; Rådets forordning nr. 36/2012 og nr. 2015/108) (jf. præmis 74, 75, 103 og 108)
6.                     Retslig procedure – bevis – dokumentation – bevisværdi – Unionens retsinstansers bedømmelse – kriterier (Rettens procesreglement, art. 85) (jf. præmis 86 og 88)
7.                     Fælles udenrigs- og sikkerhedspolitik – restriktive foranstaltninger over for Syrien – indefrysning af midler og økonomiske ressourcer – annullationssøgsmål anlagt af en person, der drager fordel af det syriske regime og er omfattet af en afgørelse om indefrysning af midler – fordeling af bevisbyrden – afgørelse baseret på en række indicier – lovlighed – betingelser (art. 296 TEUF; Rådets beslutning 2013/255/FUSP og 2015/117/FUSP; Rådets forordning nr. 36/2012 og nr. 2015/108) (jf. præmis 97 og 98)
8.                     EU-ret – principper – ret til forsvar – restriktive foranstaltninger over for Syrien – indefrysning af midler over for personer, enheder eller organer ansvarlige for den voldelige undertrykkelse af civilbefolkningen i Syrien – pligt til at meddele de forhold, der lægges den berørte til last, samtidig med vedtagelsen af den bebyrdende retsakt eller hurtigst muligt herefter (Den Europæiske Unions charter om grundlæggende rettigheder, art. 41, stk. 2; Rådets afgørelse 2013/255/FUSP og 2015/117/FUSP; Rådets forordning nr. 36/2012 et nº 2015/108) (jf. præmis 113-116)
9.                     Fælles udenrigs- og sikkerhedspolitik – restriktive foranstaltninger over for Syrien – indefrysning af midler, der tilhører personer, enheder eller organer med tilknytning til det syriske regime – begrænsninger af ejendomsretten – tilsidesættelse af proportionalitetsprincippet – foreligger ikke (Den Europæiske Unions charter om grundlæggende rettigheder, art. 17; Rådets beslutning 2013/255/FUSP og 2015/117/FUSP; Rådets forordning nr. 36/2012 og nr. 2015/108) (jf. præmis 118 og 119)
Sagens genstand
Søgsmål på grundlag af artikel 263 TEUF med påstand om annullation af dels Rådets gennemførelsesafgørelse 2015/117/FUSP af 26. januar 2015 om gennemførelse af afgørelse 2013/255/FUSP om restriktive foranstaltninger over for Syrien (EUT 2015, L 20, s. 85) dels Rådets gennemførelsesforordning (EU) 2015/108 af 26. januar 2015 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT 2015, L 20, s. 2), for så vidt som sagsøgerens navn er blevet opført på listen over de personer og enheder, der er omfattet af de restriktive foranstaltninger.
Konklusion
1)
Rådet for Den Europæiske Union frifindes.
2)
Aiman Jaber bærer sine egne omkostninger og betaler de af Rådet for Den Europæiske Union afholdte omkostninger i forbindelse med denne sag og sagen om foreløbige forholdsregler.